Vladimir Petrović

Vladimir Petrović (s. 1. heinäkuuta 1955) on serbialainen jalkapallovalmentaja ja entinen keskikenttäpelaaja. 

 Ura pelaajana 

Petrović aloitti ammattilaisuransa 16-vuotiaana vuonna 1971 Belgradin Punaisessa tähdessä, jota hän edusti kaikkiaan 10 vuoden ajan. Petrović kuuluu seuran suuriin legendoihin ja hän on saanut arvonimen Četvrta Zvezdina zvezda eli Neljän tähden Punainen tähti. Punaisessa tähdessä hän voitti neljä Jugoslavian mestaruutta ja oli kaudella 1978–1979 UEFA Cupin finaalissa, jossa seura hävisi Borussia Mönchengladbachille. Hän siirtyi ulkomaille 1982 ja edusti Arsenalia lyhyen aikaa ennen siirtymistään Royal Antwerpeniin. Hän edusti myös Stade Brestois'ta, Standard de Liègeä sekä AS Nancya ennen kuin lopetti uransa 33-vuotiaana vuonna 1988.

Jugoslavian maajoukkueessa Petrović pelasi vuosina 1973–1982 kaikkiaan 34 maaottelua tehden niissä viisi maalia. Hän oli mukana MM-kisoissa 1974 ja 1982.

 Saavutukset pelaajana 

 Jugoslavian mestaruus (4): 1973, 1977, 1980, 1981
 Jugoslavian cup: 1982
 UEFA Cupin hopeaa: 1979

 Ura valmentajana 

Pelaajauransa jälkeen Petrović toimi Belgradin Punaisen tähden apulaisvalmentajana siirtyen 1996 seuran päävalmentajaksi. Hän johdatti joukkueen Jugoslavian cupin mestariksi 1997, mutta sai potkut pian uuden kauden alettua.

Vuosina 1999–2001 hän valmensi FK Boria, Atromitosia ja valkovenäläistä FC Slavia-Mozyria. Vuonna 2002 hänestä tuli Serbia ja Montenegron U21-maajoukkueen päävalmentaja. Hän johdatti nuoret EM-hopealle nuorten kisoissa 2004. Tämän pestinsä jälkeen hän luotsasi hetken FK Vojvodinaa siirtyen 2005 kiinalaisen Dalian Shiden päävalmentajaksi ja luotsasi seuran tuplamestariksi.

Syyskuussa 2007 Petrovićista tuli Kiinan jalkapallomaajoukkueen päävalmentaja Former Red Star Belgrade star Vladimir Petrovic appointed as China men's soccer coach ja hän johdatti Kiinan kolmanneksi Itä-Aasian mestaruusturnauksessa 2008. Kiinan jäätyä rannalle MM-kisoista 2010 serbialainen sai potkut heinäkuussa 2008. Chinese national soccer team releases head coach Vladimir Petrovic 

Kesällä 2009 Petrović palasi takaisin Punaiseen tähteen korvaten tehtävää vain kuukauden päivät hoitaneen Siniša Gogićin Petrovic back at Red Star  Petrovićin johdolla seura taisteli Serbian mestaruudesta. Hyvistä tuloksista huolimatta Petrović sai maaliskuun lopulla 2010 yllätyspotkut tehtävistään. Potkuja edelsi tappio FK Metalac Gornji Milanovacille, mutta Punainen tähti kuitenkin johti liigaa. Dostanić – Velika uloga navijača 

Kesäkuussa 2010 Petrovićista tuli romanialaisseura FC Timișoaran historian toinen ulkomaalaisvalmentaja. Petrović takes Timișoara reins Pesti jäi kuitenkin hyvin lyhyeksi, kun Petrović siirtyi jo syyskuun puolivälissä Serbian maajoukkueen peräsimeen. Petrovic soll die Serben zur EM 2012 führen

Serbia hävisi Petrovićin debyyttiottelussa Virolle kotonaan 1–3. Viro suuryllätykseen jalkapallon EM-karsinnoissa Lopulta koko EM-karsinnat menivät Serbialta penkin alle. Päätöskierroksen 1–0 tappio Slovenialle varmisti Serbian jäämisen lohkokolmoseksi ja ulos jatkokarsinnasta. Petrović sai odotetusti potkut karsintojen jälkeen lokakuun puolivälissä 2011. Neuaufbau in Serbien – Petrovic geht!

Helmikuussa 2013 Petrovićista tuli Irakin maajoukkueen päävalmentaja. Iraq appoint Petrovic Petrovićin johdolla Irak voitti vain yhden seitsemästä pelaamastaan maaottelusta eikä selvinnyt mukaan MM-kisoihin 2014. Syyskuussa 2013 Irakin jalkapalloliitto erotti Petrovićin. Iraq fires national football team's coach Joulukuun lopulla 2013 Petrovićin ura jatkui Jemenin maajoukkueen päävalmentajana. اختيار الصربي بيتروفيتش لتدريب المنتخب الوطني  Hän jätti tehtävänsä toukokuussa 2014. Heinä–elokuussa 2015 Petrović valmensi OFK Belgradia.VLADIMIR PETROVIC

 Saavutukset valmentajana 

 Jugoslavian cup: 1997
 U21 EM-hopeaa: 2004
 Kiinan mestaruus: 2005
 Kiinan cup: 2005

 Lähteet 

Luokka:Serbialaiset jalkapallovalmentajat
Luokka:Jugoslavialaiset jalkapalloilijat
Luokka:Vuonna 1955 syntyneet
Luokka:Elävät henkilöt

hr:Vladimir Petrović